

**Anexa nr. 2**

**la Hotărârea nr. 210/2022**

**DESCRIEREA SUMARĂ A PROIECTULUI**

”Dotarea și modernizarea Centrului de servicii de recuperare neuromotorie de tip ambulatoriu pentru persoane cu dizabilități Cluj-Napoca”

Scopul proiectului, este de creșterea calității vieții persoanelor adulte cu dizabilități, prin dezvoltarea serviciilor comunitare de suport care le asigură dreptul la viaţă independentă şi integrare în comunitate. Implementarea proiectului va facilita unui număr cât mai mare de persoane adulte cu dizabilități să benificieze de servicii de recuperare neuromotorie în regim ambulatoriu prin reabilitarea/accesibilizarea/dotarea și modernizarea Centrului de servicii de recuperare neuromotorie de tip ambulatoriu pentru persoane adulte cu dizabilități Cluj-Napoca

Reabilitarea/accesibilizarea/dotarea și modernizarea actualului spațiu al centrului va crea un ambient plăcut, primitor și accesibil. Baza materială și sistemul logistic va fi dotat cu aparatură modernă de ultimă generație în procesul de recuperare neuromotorie De asemenea se va achiziționa aparatură mobilă care va permite efectuarea de intervenții de recuperare neuromotorie la domiciliul persoanei cu dizabilități. Va fi achiziționat un mijloc de transport dotat și accesibilizat pentru transportul persoanelor cu dizabilități fapt care va permite unui număr cât mai mare de persoane cu dizabilități să acceseze serviciile centrului de recuperare neuromotorie. Odată cu achiziționarea aparaturii se va extinde și gama de servicii de recuperare neuromotorie adresându-se unui grup mai mare de beneficiari răspunzând unui număr mai mare de nevoi. Prin creșterea accesibilității beneficiarilor, facilitarea transportului beneiciarilor diversificarea și creștere gamei de servicii de recuperare neuromotorie și furnizarea de servicii la domiciliul beneficiarilor va duce la creșterea accesului la servicii sociale de calitate pentru mai multe persoane cu dizabilități o condiție pentru ca acestea vor putea trăi pe deplin incluse în comunitate.

Proiectul va fi implementat pe o perioadă de 1 an.

Activităţile principale ale proiectului sunt următoarele:

1. Achiziţii publice
2. Desfăşurarea lucrărilor de modernizare a Centrului Comunitar Judeţean
3. Supravegherea lucrărilor de modernizare prin diriginţi de şantier
4. Dotarea cu mobilier şi aparatură recuperare medicală/kinetoterapie/hidroterapie/logopedie a Centrului Comunitar Judeţean
5. Dotarea cu echipamente IT, aparatură audio-video, aparatură comunicaţii şi aparatură electrocasnică
6. Alte dotări necesare funcţionării Centrului Comunitar Judeţean
7. Publicitate şi promovare a proiectului
8. Monitorizare
9. Audit
10. Evaluarea proiectului

În urma implementării proiectului va crește semnificativ numărul de persoane adulte cu dizabilități care vor beneficia de servicii de recuperare neuromotorie în centru sau la domiciliu până la minim 15/zi. De asemenea demersul va contribui și la facilitarea procesul de dezinstituționalizare și de prevenire a instituționalizarii.

În serviciile modernizate și nou dotate vor fi furnizate servicii sociale specializate, în contextul unei politici active de reintegrare socială pentru persoanele cu dizabilități, în acord cu politicile europene din acest domeniu, cu respectarea standardelor minime de calitate, ceea ce va contribui la creşterea gradului de satisfacţie al beneficiarilor, la creşterea calităţii vieţii oferite acestora şi la eficientizarea sistemului judeţean de asistenţă socială.

Prin implementarea proiectului mai sus menţionat, un număr de maxim 15 persoane/zi vor beneficia de servicii de recuperare neuromotorie de calitate superioară, în spaţii modernizate la standarde europene.

Acest proiect se adresează beneficiarilor încadraţi în grad de dizabilitate, din municipiul Cluj-Napoca și zona metropolitană. În vederea respectării principiului egalităţii de şanse, dorim să oferim beneficiarilor care constituie grupul ţintă al proiectului, posibilitatea de a beneficia de servicii specializate de recuperare la standarde de calitate în funcţie de nevoile individuale, cu respectarea legislației referitor la standardele minime de calitate, Ord. 82/2019 oferind activități de - informare şi consiliere, dezvoltarea abilităților pentru viață independentă, abilitare și reabilitare, integrare socială, pregătire pentru muncă, terapie ocupațională, terapii de recuperare, alte terapii, sprijin pentru integrarea în muncă (inclusiv munca asistată), după caz, servicii specializate în funcție de nevoile specifice și individuale ale persoanelor cu dizabilități etc. activități culturale și sportive.

Prezentul proiect este în concordanţă cu obiectivele ANPDPD, respectiv ale Planului Național de Redresare și Reziliență de finanțare a investițiilor de tip reabilitare, consolidare, modernizare, recompartimentare și dotare a cel puțin 50 de servicii comunitare de tip centre de zi și centre de servicii de recuperare neuromotorie ambulatorii și va duce la creşterea calităţii vieţii persoanelor cu dizabilități din comunitate.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**